
Nordic Shipholding A/S reliserede et resultat på USD 19,4 millioner i 2014, hvilket hovedsageligt kan henføres til en ekstraordinær gevinst på USD 28,6 million i forbindelse med restruktureringen af selskabet. Gruppen konstaterede et tab på USD 9,1 millioner før indregning af denne ekstraordinære gevinst.
Nordic Shipholdings’ bestyrelse har i dag behandlet og godkendt årsrapporten for 2013.  
· Kapitalstrukturen er blevet væsentligt forbedredt som følge af den i december 2013 gennemførte restrukturering.
· Som følge heraf blev gruppens gæld den 19. december 2013 reduceret med USD 72,1 millioner og egenkapitalen steg med USD 74,1 millioner.  Det tilbageværende lån på USD 100 millioner blev omlagt til en 7 års lånefacilitet.

· Gruppens nettoresultat for 2013 udgjorde USD 19,4 millioner, efter indregning af en ekstraordinær gevinst som følge af restruktureringen på USD 28,6 millioner.  Uden denne ekstraordinære gevinst udgjorde gruppens resultat for 2013 et tab på USD 9,1 millioner.

· Bruttoomsætningen for de 6 skibe udgjorde USD 60 millioner, hvilket resulterede i en TC equivalent (nettoomsætning) på USD 25,9 million og EBITDA på USD 3,6 millioner.  Egenkapitalen steg markant fra USD -37,4 millioner primo 2013 til USD 28,2 million pr 31. december 2013.

· Restrukturreringen, som afsluttedes i slutningen af december 2013, tilførte Selskabet  tiltrængt likviditet og skabte samtidig en mere robust kapitalstruktur for fremtidig ekspansion.  Produkttanksegmentet viser tegn på bedring, men vurderes stadig at være skrøbeligt.

· I forbindelse med udarbejdelsen af regnskabet er der foretaget sædvanlig impairment-test, som ikke har givet anledning til yderligere nedskrivninger. 

· På den forestående generalforsamling vil bestyrelsen fremsætte forslag om at Årsrapporten for 2013 og efterfølgende år alene udarbejdes på engelsk. Bestyrelsen forventer at forslaget vedtages og på baggrund heraf præsenteres Årsrapporten for 2013 alene på engelsk.
· FORVENTNINGER til 2014

· Gruppens 6 skibe forventes fortsat at være beskæftiget i pool-samarbejder. Medens rateniveauet har oplevet en beskeden stigning i starten af 2014 sammenligneet med 2013, budgetteres med en indtjening for 2014 i størrelsesordenen USD 27,0 – 30,0 millioner

· I 2014 gennemføres skift at teknisk manager for selskabet 6 skibe, således at to nyudnævnte managers, hver vil være ansvarlige for driften af 3 skibe. Skiftet vil medføre visse engangsomkostninger og i en kort periode reducere indtjening som følge af skibenes midlertidige tab af godkendelser fra olieselskaberne. Bestyrelsen vurderer at skiftet på længere sigt vil påvirke gruppens resultat positivt.

· På basis af ovenstående forventer gruppen en EBITDA (indtjening før renter, skat og af- og nedskrivninger) i størrelsesordenen USD 9,0 – 12,0 millioner.

· Resultatet før skat forventes at ligge på regnskabsmæssigt break-even, i.e. mellem et minus på USD 2 millioner og et plus på USD 1 million for nedskrivninger på skibene. Gruppen forventer ikke at foretage nedskrivninger på skibene, medmindre en markant svækkelse af produkttanksegmentet indtræffer.

· [bookmark: _GoBack]Der afdrages ikke på gælden i skibene i 2014, men arbejdskapitalfaciliteten udløber i december 2014. Gruppens netto cash-flow fra drift samt visse forsikringstilgodehavender vil blive anvendt til at indfri arbejdskapitalfaciliteten. Gruppen forventer et netto cash-flow mellem USD – 1,0 million og USD 2,0 million, forud for ”cash-sweep” fra de långivende banker. Under den nye låneaftale skal likviditet over USD 6 millioner anvendes til nedbringelse af den langfristede lånefacilitet. ”Cash-sweep” forventes ikke at blive aktuel i 2014, bortset fra omkring USD 1,0 million pr. 31. december 2014.  

· Forventningerne til 2014 er baseret på forudsætniger som fremgår af Årsrapporten, hvilke inkluderer estimeret daglig indtjening på TC-basis på USD 14.000 for handysize skibene og USD 15.200 for LR1 skibet, samt renteomkostninger baseret på 3 måneders LIBOR på 0,5%.
 


“Efter restruktureringen, er det bestyrelsens vurdering at der i Nordic Shipholding er skabt en attraktiv platform for vækst i de kommende år. Bestyrelsen vil forfølge og vurdere relevante investringsmuligheder i produkttank segmentet med henblik på ekspansion af selskabets aktiviteter” udtaler bestyrelsesformand, Knud Pontoppidan.

For yderligere information venligst kontakt: 
Knud Pontoppidan, Bestyrelsesformand, Nordic Shipholding A/S: +45 4058 3640

